**A****pstiprināts**

VAS “Tiesu namu aģentūra”

iepirkuma komisijas

2017. gada 30. jūnija sēdē

protokols Nr. 1

**Atklātā konkursa**

**“Elektroenerģijas iegāde VAS Tiesu namu aģentūra vajadzībām”,**

**identifikācijas Nr. TNA 2017/9**

**nolikums**

1. **Vispārīgā informācija**

**1.1.** **Iepirkuma procedūras veids un identifikācijas numurs**

Atklāts konkurss, identifikācijas Nr. TNA2017/9

**1.2. Pasūtītājs**

|  |  |
| --- | --- |
| Pasūtītāja nosaukums: | Valsts akciju sabiedrība “Tiesu namu aģentūra” |
| Juridiskā un biroja adrese: | Baldones iela 1B, Rīga, LV-1007 |
| Reģistrācijas numurs: | 40003334410 |
| Tālruņa numurs: | 67804765 |
| Faksa numurs: | 67804734 |
| Elektroniskā pasta adrese: | [tna@tna.lv](mailto:tna@tna.lv) |
| Interneta mājas lapas adrese: | [www.tna.lv](http://www.tna.lv) |

**1.3. Pasūtītāja kontaktpersona -** iepirkuma komisijas priekšsēdētājs Ēriks Dunovskis, tālrunis 67804765, elektroniskā pasta adrese eriks.dunovskis@tna.lv.

**1.4.** **Informācijas apmaiņas kārtība**

**1.4.1.** Informāciju par iepirkumu “Elektroenerģijas iegāde VAS Tiesu namu aģentūra vajadzībām”, identifikācijas Nr. TNA 2017/9 (turpmāk – Iepirkums), Pasūtītājs publicē savā mājas lapā internetā [www.tna.lv](http://www.tna.lv), sadaļā „Publiskie iepirkumi”.

**1.4.2.** Ieinteresēto piegādātāju pienākums ir pastāvīgi sekot mājas lapā publicētajai informācijai.

**1.4.3.** Rakstisku skaidrojumu pieprasījumu par Iepirkuma nolikumu pretendentiem (turpmāk –Nolikums) ieinteresētā persona var nosūtīt pa pastu, faksu vai elektronisko pastu (vienlaicīgi, nosūtot to pa pastu), adresējot Iepirkuma komisijai.

**1.4.4.** Ja piegādātājs ir laikus pieprasījis papildu informāciju par Iepirkuma Nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams Iepirkuma nolikums (pasūtītāja mājas lapā internetā [www.tna.lv](http://www.tna.lv)), norādot arī uzdoto jautājumu.

**1.4.5.** Skaidrojumi par Nolikumā noteiktajām prasībām tiek sniegti rakstveidā uz rakstiski saņemta pieprasījuma pamata un ievietoti Pasūtītāja mājas lapā internetā [www.tna.lv](http://www.tna.lv), sadaļā „Publiskie iepirkumi”.

**1.5. Iepirkuma priekšmets**

**1.5.1.** Elektroenerģijas iegāde VAS Tiesu namu aģentūra vajadzībām saskaņā ar Nolikuma tehnisko specifikāciju (pielikums Nr. 1).

**1.5.2.** Līguma izpildes termiņš – 2 (gadi) gadi.

**1.5.3.** Iepirkuma priekšmets nav sadalīts daļās.

**1.5.4.** Pretendents nedrīkst iesniegt piedāvājuma variantus.

**1.5.5.**  CPV: 09310000-5 (*Elektrība*).

**1.6. Piedāvājuma iesniegšanas termiņš un vieta**

**1.6.1.** Ieinteresētie piegādātāji piedāvājumus var iesniegt līdz 2017. gada 15. augustam plkst. 11.00 katru darba dienu no plkst. 10:00 līdz 16:00 VAS „Tiesu namu aģentūra” birojā, Rīgā, Baldones ielā 1B, 411. kabinetā (4. stāvs), iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē līdz šajā punktā norādītājam termiņam un par to pilnu atbildību uzņemas iesniedzējs.

**1.6.2.** Piedāvājumi, kuri iesniegti (piegādāti) pēc Nolikuma 1.6.1. punktā minētā termiņa vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiks vērtēti un neatvērti tiks atdoti (nosūtīti) atpakaļ iesniedzējam.

**1.6.3.** Pretendents var rakstveidā mainīt vai atsaukt savu piedāvājumu līdz piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

**1.6.4.** Atklāta piedāvājumu atvēršanas sanāksme paredzēta 2017. gada 15. augusta plkst. 11:00, Rīgā, Baldones ielā 1B, 411. kabinetā (4. stāvs).

## **1.7. Piedāvājuma noformēšana**

**1.7.1.** Piedāvājums (1 oriģināls drukātā formātā) iesniedzams aizlīmētā aploksnē (vai citā iepakojumā), uz kuras jānorāda:

* pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss, kontaktpersona un elektroniskā pasta adrese;
* atzīme: “Piedāvājums iepirkumam “Elektroenerģijas iegāde VAS Tiesu namu aģentūra vajadzībām”, identifikācijas Nr. TNA2017/9”;
* atzīme – Neatvērt līdz 2017. gada 15. augustam plkst. 11:00

**1.7.2.** Ja aploksne (vai cita veida iepakojums) nav noformēta un iesniegta saskaņā ar šī Nolikuma prasībām, Pasūtītājs nav atbildīgs par tās pirmstermiņa atvēršanu.

**1.7.3.** Piedāvājuma dokumentiem jābūt cauršūtiem (caurauklotiem) tā, lai tos nebūtu iespējams atdalīt. Piedāvājuma lapām jābūt numurētām un dokumentiem jāatbilst pievienotajam satura rādītājam, un uz pēdējās lapas aizmugures jānorāda cauršūto (cauraukloto) lapu skaits, ko ar savu parakstu apliecina pretendents, pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām (ja piedāvājumu iesniedz juridiska persona) vai šīs personas pilnvarota persona.

**1.7.4.** Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

**1.7.5.** Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.

**1.7.6.** Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir caurauklots. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010. gada 28. septembra noteikumiem Nr. 916 „Dokumentu izstrādāšanas un noformēšanas kārtība”.

**1.7.7.** Pretendents iesniedz parakstītu piedāvājumu. Ja piedāvājumu iesniedz juridiska persona, to paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.

**1.8. Cita informācija**

**1.8.1.** Pretendenta iesniegtais piedāvājums nozīmē pilnīgu šī Iepirkuma noteikumu pieņemšanu un atbildību par to izpildi.

**1.8.2.** Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.

**1.8.3.** Iesniedzamie dokumenti jāsagatavo atbilstoši veidnēm, kas dotas Nolikumā.

**1.8.4.** Visi Nolikuma pielikumi ir tās neatņemama sastāvdaļa.

**2. Prasības pretendentiem un iesniedzamie dokumenti**

|  |  |  |
| --- | --- | --- |
| **Nr. p. k.** | **Prasības pretendentiem** | **Iesniedzamie dokumenti** |
| **2.1.** | Pretendents ir reģistrēts kā elektroenerģijas tirgotājs ar tiesībām tirgot elektroenerģiju Latvijas teritorijā. | Apliecinājums, ka Sabiedrisko pakalpojumu regulēšanas komisija vai līdzvērtīga iestāde ārvalstī ir iekļāvusi Pretendentu elektroenerģijas tirgotāju reģistrā (jānorāda reģistrācijas numurs un reģistrācijas datums), un ka pretendents ir tiesīgs tirgot elektroenerģiju Latvijas teritorijā vai arī brīvā formā sagatavots apliecinājums par to, ka uz iepirkuma līguma slēgšanas brīdi Pretendents būs tiesīgs nodarboties ar elektroenerģijas tirdzniecību Latvijas Republikas teritorijā (attiecīgo dokumentu, kas apliecinās tiesības tirgot elektroenerģiju Latvijas teritorijā iesniedzot pirms līguma slēgšanas pēc Pasūtītāja pieprasījuma). |
| **2.2.** | Pretendentam ir spēkā esoši līgumi ar sadales un pārvades sistēmas (turpmāk – Sistēmas) operatoriem par Sistēmas pakalpojumu izmantošanu. | Apliecinājums, ka Pretendentam ir spēkā esoši līgumi ar sadales un pārvades sistēmas operatoriem par Sistēmas pakalpojumu izmantošanu. |
| **2.3.** | Pretendentam ir vismaz 2 (divi) noslēgti elektroenerģijas tirdzniecības līgumi ar juridiskām personām Latvijas Republikā vai ārvalstīs laika posmā no 2014.-2017. gadam, kuros kopējās pārdotās elektroenerģijas apjoms vidēji gadā nav mazāks par 7 GWh. | Pretendenta apliecinājums, ka pēdējo 3 (trīs) gadu laikā līdz piedāvājuma iesniegšanai ir pozitīva pieredze elektroenerģijas pārdošanā un ir vismaz 2 (divi) noslēgti līgumi par elektroenerģijas pārdošanu, kuros kopējās pārdotās elektroenerģijas apjoms vidēji gadā nav mazāks par 7 GWh. Apliecinājumam jāsatur ziņas par vismaz 2 (divām) juridiskām personām, ar ko ir noslēgti elektroenerģijas tirdzniecības līgumi un to kontaktpersonām. |
| **2.4.** | Pretendenta gada finanšu vidējais apgrozījums, attiecībā uz elektroenerģijas tirdzniecību, iepriekšējo trīs gadu laikā vismaz 2 (divas) reizes pārsniedz pretendenta piedāvāto līgumcenu. | Pretendenta apstiprināta izziņa par pretendenta finanšu apgrozījumu attiecībā uz elektroenerģijas tirdzniecību iepriekšējos trijos gados, norādot apgrozījumu katrā gadā atsevišķi. Ja Pretendents ir dibināts vēlāk, tad Pretendenta finanšu apgrozījumam jāatbilst iepriekš minētajai prasībai attiecīgi īsākā laika periodā. |
| **2.5.** | Pretendentam jāiesniedz informācija par personām, kurām ir tiesības pārstāvēt pretendentu. | Latvijas Republikas Uzņēmumu reģistra vai līdzvērtīgas komercdarbību reģistrējošas iestādes ārvalstīs, kur pretendents reģistrēts, izsniegta izziņa vai tās kopija par pārstāvības tiesīgām personām, kas izsniegta ne agrāk kā trīs mēnešus pirms piedāvājuma iesniegšanas termiņa. |

**3. Piedāvājumu vērtēšana un līguma slēgšanas tiesību piešķiršana**

**3.1. Piedāvājumu vērtēšana**

**3.1.1.** Vērtēšanas kritērijs **–** saimnieciski visizdevīgākais piedāvājums, kuru nosaka, vērtējot cenu.

**3.1.2.** Iepirkuma komisija par Pretendentu, kuram būtu piešķiramas līguma slēgšanas tiesības atzīst Pretendentu, kurš atbilst visām Nolikuma prasībām un ir iesniedzis Nolikumam atbilstošu saimnieciski visizdevīgāko piedāvājumu.

**3.1.3.** Pasūtītājs piedāvājumu salīdzināšanai un izvērtēšanai ir tiesīgs izmantot tikai cenu.

**3.1.4.** Iepirkuma komisija piedāvājumu salīdzināšanai un izvērtēšanai izmantos pretendenta Finanšu piedāvājumā norādīto cenu EUR bez PVN, līguma slēgšanas tiesības tiks piešķirtas tam pretendentam, kuram piedāvātā summa būs viszemākā.

**3.1.5.** Iepirkuma komisija piedāvājumu vērtēšanu veic slēgtās sēdēs.

**3.1.6.** Komisija pārbauda vai pretendenta iesniegtais piedāvājums atbilst Nolikuma 1.8. punktā noteiktajām prasībām. Ja piedāvājums neatbilst kādai no piedāvājumu noformējuma prasībām, komisija lemj par šī piedāvājuma tālāku izskatīšanu.

**3.1.7.** Iepirkuma komisija piedāvājumu vērtēšanas laikā pārbauda Pretendenta atbilstību nolikuma 2. punktā noteiktajām kvalifikācijas prasībām un Pretendenta iesniegtajiem dokumentiem vai no publiskajās datu bāzēs iegūtās informācijas.

**3.1.8.** Ja kvalifikācija neatbilst Nolikuma 2. punktā noteiktajām prasībām, Iepirkuma komisija lemj par piedāvājuma noraidīšanu.

**3.1.9.** Iepirkuma komisija vērtējot:

**3.1.9.1.** Tehnisko piedāvājumu, pārbauda, vai pretendenta iesniegtais Tehniskais piedāvājums atbilst nolikuma prasībām. Ja pretendenta iesniegtais Tehniskais piedāvājums neatbilst nolikuma prasībām, komisija lemj par piedāvājuma noraidīšanu;

**3.1.9.2.** Finanšu piedāvājumu, pārbauda, vai pretendenta iesniegtais Finanšu piedāvājums atbilst nolikuma prasībām. Ja pretendenta iesniegtais Finanšu piedāvājums neatbilst nolikuma prasībām, komisija lemj par piedāvājuma noraidīšanu.

**3.1.10.** Ja iesniegtajos dokumentos ietvertā informācijas par Pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.

**3.1.11.** Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo Pretendentu.

**3.1.12.** Pretendents tiek izslēgts no turpmākās dalības Iepirkumā un piedāvājums netiek tālāk izvērtēts, ja Komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, vai kvalifikācijas dokumenti nav iesniegti atbilstoši Nolikuma prasībām, vai to saturs neatbilst Nolikuma prasībām.

**3.2. Līguma slēgšanas tiesību piešķiršana**

**3.2.1.** Vērtēšanas kritērijs – saimnieciski visizdevīgākais piedāvājums par Nolikuma prasībām atbilstošu piedāvājumu, ņemot vērā cenu.

**3.2.1.** Saimnieciski visizdevīgāko piedāvājumu nosaka ņemot vērā zemāko cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.

**3.2.1.** Par saimnieciski visizdevīgāko piedāvājumu atzīst to piedāvājumu, kas būs atbilstošs Nolikuma prasībām un, kuram būs viszemākā cena.

**3.2.1.** Komisija pārbauda, vai Pretendentam kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības, nav konstatējami Publisko iepirkumu likuma 42.panta pirmās daļas izslēgšanas nosacījumi, pretendentu izslēgšanas gadījumi tiks pārbaudīti [Publisko iepirkumu likuma](https://likumi.lv/ta/id/287760-publisko-iepirkumu-likums) [42. pantā](https://likumi.lv/ta/id/287760-publisko-iepirkumu-likums#p42) noteiktajā kārtībā.

**3.2.1.** Ja nepieciešams, Iepirkuma komisija uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.pantu.

**3.2.1.** Gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir lielāka vidējā sociālā nodokļa iemaksa valsts budžetā par pretendenta darbinieku 2016.gadā.

**4. Pretendenta pienākumi un tiesības**

**4.1. Pretendenta tiesības**

**4.1.1.** Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

**4.1.2.** Pretendentam ir tiesības pārsūdzēt Administratīvajā rajona tiesā Iepirkuma komisijas lēmumu Administratīvā procesa likuma noteiktajā kārtībā.

**4.1.3.** Citas pretendenta tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**4.2. Pretendenta pienākumi**

**4.2.1.** Iesniegt piedāvājumus atbilstoši Nolikuma prasībām.

**4.2.2.** Sniegt atbildes uz Iepirkuma komisijas pieprasījumiem par papildus informāciju, kas nepieciešama pretendentu kvalifikācijas pārbaudei, piedāvājumu atbilstības pārbaudei un izvēlei.

**4.2.3.** Segt visas un jebkuras izmaksas, kas saistītas ar piedāvājumu sagatavošanu un iesniegšanu, neatkarīgi no Iepirkuma rezultāta.

**4.2.4.** Citi pretendenta pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**5. Iepirkuma komisijas pienākumi un tiesības**

**5.1. Iepirkuma komisijas tiesības**

**5.1.1.** Pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams pretendentu kvalifikācijas pārbaudei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti Iepirkuma komisijai, un uzrāda to oriģinālus.

**5.1.2.** Labot aritmētiskās kļūdas pretendenta finanšu piedāvājumā.

**5.1.3.** Pieaicināt atzinumu sniegšanai neatkarīgus ekspertus ar padomdevēja tiesībām.

**5.1.4.** Jebkurā brīdī pārtraukt Iepirkumu, ja tam ir objektīvs pamatojums, nosūtot par to paziņojumu Iepirkumu uzraudzības birojam un informējot visus pretendentus.

**5.1.5.** Citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**5.2. Iepirkuma komisijas pienākumi**

**5.2.1.** Nodrošināt Iepirkuma procedūras norisi un dokumentēšanu.

**5.2.2.** Nodrošināt pretendentu brīvu konkurenci, kā arī vienlīdzīgu un taisnīgu attieksmi.

**5.2.3.** Citi Iepirkuma komisijas pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

**6. Nolikuma pielikumi**

1.pielikums - Pretendenta pieteikums uz 1 (vienas) lapas;

2.pielikums - Tehniskā specifikācija uz 2 (divām) lapām;

3.pielikums - Finanšu piedāvājums uz 1 (vienas) lapas;

4.pielikums - Iepirkuma līguma projekts uz 3 (trim) lapām.

***Pielikums Nr.1***

***Atklātam konkursam „Elektroenerģijas iegāde VAS „Tiesu namu aģentūra” vajadzībām”,***

***Identifikācijas Nr. TNA 2017/9***

Pretendenta pieteikums

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas datums: \_\_\_.\_\_\_.\_\_\_\_\_\_\_. Reģistrācijas numurs:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakss: \_\_\_\_\_\_\_\_\_\_\_\_\_ E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Mājas lapa\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:\_\_\_\_\_\_\_\_\_\_\_\_\_\_\_\_\_\_ E-pasts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksttiesīgās personas vārds un uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piesakām savu dalību atklātā konkursā „Elektroenerģijas iegāde VAS “Tiesu namu aģentūra” vajadzībām", identifikācijas Nr. TNA 2017/9, piekrītam Nolikuma prasībām, tai skaitā – iepirkuma līguma projekta noteikumiem, piedāvājam sniegt pakalpojumus saskaņā ar tehniskajā specifikācijā noteiktajām prasībām un apliecinām, ka:

1. Atklātajam konkursam iesniegtā informācija ir patiesa.

2. Apakšuzņēmēji, kuru sniedzamo pakalpojumu vērtība ir 20 procenti no kopējās līguma vērtības vai lielāka, ir:\_\_\_\_\_\_\_\_\_\_\_\_ (*norāda katru apakšuzņēmēju un tam nododamo pakalpojumu vērtību eiro bez PVN un nododamo līguma priekšmeta daļu).*

3. Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.):

*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;*

*Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.*

Ņemot vērā to, ka pasūtītājiem paziņojumu veidlapās par līguma slēgšanas tiesību piešķiršanu vai paziņojumā par rezultātiem ir jānorāda informācija par to, vai iepirkumā/iepirkuma procedūrā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai, kā arī, vai šādiem uzņēmumiem ir piešķirtas līguma slēgšanas tiesības, lūdzam, norādīt:

Pretendents atbilstoši šai definīcijai ir **\_\_\_\_\_\_\_\_\_\_** uzņēmums *(norāda mazais vai vidējais)*

|  |  |  |  |  |
| --- | --- | --- | --- | --- |
|  |  |  |  |  |
| *(Pilnvarotās personas amata nosaukums)* |  | *(Personiskais paraksts)* |  | *(Paraksta atšifrējums)* |
|  |  |  |  |  |
| 2017.gada \_\_\_.\_\_\_\_\_\_\_\_\_\_\_\_\_\_\_ |  | |  |  |

***Pielikums Nr.2***

***Atklātam konkursam „Elektroenerģijas iegāde VAS „Tiesu namu aģentūra” vajadzībām”,***

***Identifikācijas Nr. TNA 2017/9***

**Tehniskā specifikācija**

Saskaņā ar šīs tehniskās specifikācijas norādēm un šī iepirkuma Nolikuma prasībām, Pasūtītājs vēlas iegādāties elektroenerģiju par Pretendenta noteiktu visā pārdošanas periodā fiksētu (nemainīgu) elektroenerģijas cenu, kas noteikta par 1 (vienu) mērvienību (EUR/kWh) bez PVN, cenu rakstot līdz 5 zīmēm aiz komata.

Pretendenta piedāvātajā elektroenerģijas cenā jābūt iekļautām izmaksām par balansēšanas pakalpojumu, rēķinu izrakstīšanu, maksājumu iekasēšanu, dokumentu apstrādi un citām darbībām, kas saistītas ar elektroenerģijas tirdzniecību.

Pretendentam jānodrošina iespēja nodot informāciju par patērēto elektroenerģiju, nosūtot datus elektroniski vai reģistrējot tos on-line datu bāzē.

Pasūtītājs līgumā deleģē Pretendentu Pasūtītāja vārdā norēķināties ar sistēmas operatoru par sistēmas pakalpojumiem, palīgpakalpojumiem un obligātā iepirkuma komponentēm. Maksu par sistēmas operatora pakalpojumiem Pretendents iekļauj lietotājam (Pasūtītājam) iesniedzamajos rēķinos.

Pretendenta Tehniskais un Finanšu piedāvājums ir jāsastāda saskaņā ar šī iepirkuma konkursa Nolikuma prasībām, Tehnisko specifikāciju, kā arī spēkā esošām Latvijas Republikas normatīvo aktu prasībām, kā piem.: Elektroenerģijas tirgus likumam, Enerģētikas likumam un Ministru kabineta 2014. gada 21. janvāra noteikumu Nr.50 ‘’Elektroenerģijas tirdzniecības un lietošanas noteikumi’’ nosacījumiem.

Norādītie apjomi ir uzskatāmi par prognozējamiem Iepirkuma apjomiem Līguma darbības termiņā. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt specifikācijā norādīto apjomu:

|  |  |  |
| --- | --- | --- |
| **OBJEKTS** | **Ievadaizsardzība,**  **A** | **24 mēnešu prognozējamais patēriņš, kWh** |
|
| Aizkraukle, Spīdolas iela 4 | 120 | 80 000 |
| Aizkraukle, Spīdolas iela 9 | 125 | 65 000 |
| Balvi, Bērzpils iela 7a | 32 | 43 200 |
| Cēsis, Raunas iela 14 | 80 | 63 200 |
| Daugavpils, 18.novembra iela 37 | 80x2 | 201 400 |
| Daugavpils, Rīgas iela 18 | 100 | 85 000 |
| Daugavpils, Tautas iela 45 | 40 | 600 |
| Gulbene, Ābeļu iela 6 | 40 | 40 200 |
| Jēkabpils, Brīvības iela 126 | 100 | 64 600 |
| Jēkabpils, Rīgas iela 150 | 100 | 89 600 |
| Jēkabpils, Liliju iela 20b | 40 | 14 000 |
| Jelgava, Akadēmijas iela 9 | 32x2, 20, 10x2 | 91 400 |
| Jelgava, Dambja iela 12 | 80x2 | 150 000 |
| Jūrmala, Z.Meierovica prospekts 1a | 500 | 260 200 |
| Jūrmala, Edinburgas prospekts 75 | 150 | 400 000 |
| Krāslava, Lāčplēša iela 19 | 32 | 32 400 |
| Krāslava, Rēzeknes iela 33a | 30, 30 | 12 100 |
| Kuldīga, Kalna iela 25 | 80 | 73 200 |
| Liepāja, Republikas iela 14 | 100 | 173 200 |
| Liepāja, Kūrmājas prospekts 2/6 | 63 | 117 800 |
| Limbaži, Cēsu iela 18 | 32 | 34 800 |
| Ludza, Kr.Barona iela 8 | 20 | 10 600 |
| Ogre, Rīgas iela 16 | 20 | 600 |
| Preiļi, 1. maija iela 7 | 40, 20 | 23 600 |
| Rēzekne, Atbrīvošanas aleja 95 | 20x2 | 60 000 |
| Rēzekne, Dārzu iela 24 | 40 | 60 000 |
| Sigulda, Šveices iela 27 | 40 | 54 800 |
| Talsi, Kārļa Mīlenbaha iela 2 | 32 | 49 400 |
| Tukums, Pils iela 16 | 32 | 53 800 |
| Tukums, Pils iela 16a | 30 | 30 000 |
| Valka, Rīgas iela 2 | 32 | 41 200 |
| Valmiera, Garā iela 5 | 20, 50, 80 | 55 000 |
| Valmiera, Rīgas iela 47 | 40, 16, 16 | 54 300 |
| Valmiera, Tērbatas iela 13 | 16x2, 40 | 60 000 |
| Ventspils, Katrīnas iela 14 | 25 | 58 400 |
| Rīga, 11. novembra krastmala 31 | 350 | 744 400 |
| Rīga, Antonijas iela 6 | 160 | 446 800 |
| Rīga, Baldones iela 1A | 1200 | 243 600 |
| Rīga, Brīvības bulvāris 34 | 200 | 407 200 |
| Rīga, Daugavgrīvas iela 58 | 100 | 200 000 |
| Rīga, Jēzusbaznīcas iela 6 | 250 | 322 000 |
| Rīga, Lomonosova iela 10 | 630 | 700 500 |
| Rīga, Mārstaļu iela 19 | 160 | 140 600 |
| Rīga, Puškina iela 14 | 500 | 584 200 |
| Rīga, Šķūņu iela 17 | 100 | 100 000 |
| Rīga, Raiņa bulvāris 15 | 250 | 384 800 |
| Rīga, Upes iela 1A | 800 | 4 000 |
| **KOPĀ:** | | **7 004 100** |

***Pielikums Nr.3***

***Atklātam konkursam „Elektroenerģijas iegāde VAS „Tiesu namu aģentūra” vajadzībām”,***

***Identifikācijas Nr. TNA 2017/9***

**Finanšu piedāvājums**

1. Piedāvātajā cenā ir iekļautas visas saistītās izmaksas (tai skaitā – rēķinu izrakstīšanu, maksājumu iekasēšanu, apstrādi un citas darbības, kas saistītas ar elektroenerģijas tirdzniecību), atlaides, piemaksas, balansēšanas pakalpojumu izmaksas, palīgpakalpojumu izmaksas, visi nodokļi (izņemot PVN) un nodevas, kā arī visi iespējamie riski, kas saistīti ar tirgus cenu svārstībām iepirkuma līguma darbības laikā.
2. Piedāvātā elektroenerģijas cena ir maksimāli pieļaujamā cena, kas var tikt piemērota iepirkuma līguma darbības laikā.
3. Apņemamies nodrošināt elektroenerģijas piegādi un pasūtītāja vārdā norēķināties ar Sistēmas operatoru par sistēmas pakalpojumiem un palīgpakalpojumiem, kā arī par Obligātā iepirkuma komponentēm.
4. Piedāvājam elektroenerģiju atbilstoši konkursa nolikuma noteikumiem par šādām cenām:

|  |  |  |  |  |
| --- | --- | --- | --- | --- |
| **Nr.**  **p.k.** | **Nosaukums** | **Cena EUR bez PVN par vienu kWh (piecas zīmes aiz komata)** | **Paredzamais iegādes daudzums 24 mēnešos, kWh** | **Piedāvātā līgumcena EUR bez PVN par visu plānoto apjomu**  ***(informācijai)*** |
| 1 | Elektroenerģija (viena laika zona) |  | **7 004 100** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Pilnvarotās personas amata nosaukums)* | | | \_\_\_\_\_\_\_\_\_\_\_\_\_\_\_\_\_\_\_\_\_\_\_  *(Personiskais paraksts)* | | \_\_\_\_\_\_\_\_\_\_\_\_\_\_\_\_\_  *(Paraksta atšifrējums)* | | |
| 2017. gada \_\_\_.\_\_\_\_\_\_\_\_\_\_\_\_\_\_\_ |  | |  | |  |

***Pielikums Nr.4***

***Atklātam konkursam „Elektroenerģijas iegāde VAS „Tiesu namu aģentūra” vajadzībām”,***

***Identifikācijas Nr. TNA 2017/9***

**Līguma projekts**

**Līgums Nr. \_\_\_\_\_\_/\_\_\_\_\_\_**

**par elektroenerģijas iegādi VAS „Tiesu namu aģentūra” vajadzībām**

Rīgā 2017. gada \_\_\_. \_\_\_\_\_\_\_\_\_\_\_\_

**Valsts akciju sabiedrība „Tiesu namu aģentūra”,** reģistrācijas numurs 40003334410, juridiskā adrese Baldones iela 1B, Rīga, LV-1007, tās valdes locekles Santas Sausiņas personā, kura darbojas saskaņā ar sabiedrības statūtiem, turpmāk tekstā - PIRCĒJS, no vienas puses, un

**\_\_\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/a rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – PĀRDEVĒJS, no otras puses,

PIRCĒJS un PĀRDEVĒJS kopā/atsevišķi turpmāk tekstā – PUSES/PUSE, pamatojoties uz atklāta konkursa „Elektroenerģijas iegāde VAS „Tiesu namu aģentūra” vajadzībām”, identifikācijas Nr. TNA2017/9, turpmāk tekstā – Iepirkums, rezultātiem, noslēdz šādu līgumu, turpmāk tekstā – LĪGUMS.

**1. LĪGUMA PRIEKŠMETS UN IZPILDES TERMIŅI**

1.1. PĀRDEVĒJS pārdod PIRCĒJAM elektroenerģiju atbilstoši specifikācijai, daudzumam un cenai, kas iesniegta Iepirkuma piedāvājumā un noformēts kā LĪGUMA pielikums Nr. 1. Elektroenerģijas tirdzniecība neietver elektroenerģijas transportēšanu (piegādi) – pārvadi, sadali.

1.2. LĪGUMA pielikumā Nr. 1 norādītie elektroenerģijas apjomi ir uzskatāmi par prognozējamiem gada apjomiem LĪGUMA darbības termiņā. Pasūtītājs ir tiesīgs iepirkt tādu elektroenerģijas daudzumu, kāds nepieciešams tā darbības nodrošināšanai un samazināt vai palielināt specifikācijā norādīto apjomu.

1.3. PIRCĒJAM ir tiesības samazināt LĪGUMA pielikumā Nr. 1 minēto elektroenerģijas apjomu (daudzumu) un PĀRDEVĒJAM nav tiesību pieprasīt, lai PIRCĒJS LĪGUMA darbības laikā nopirktu un apmaksātu elektroenerģiju LĪGUMA pielikumā Nr. 1 noteiktajā piegādes apjomā (daudzumā).

1.4. PĀRDEVĒJS pārdod elektroenerģiju saskaņā ar Iepirkuma nolikumā noteiktajām prasībām un PĀRDEVĒJA iesniegto piedāvājumu un šo LĪGUMU.

1.5. Elektroenerģiju patērējošie objekti ir norādīti LĪGUMA pielikumā Nr. 1 minētajās adresēs.

**2. ELEKTROENERĢIJAS CENA UN NORĒĶINU KĀRTĪBA**

2.1. Cena, turpmāk tekstā - Elektroenerģijas cena, par kādu PĀRDEVĒJS pārdod un PIRCĒJS pērk elektroenerģiju, noteikta LĪGUMA pielikumā Nr. 2 - Finanšu piedāvājums.

2.2. Norēķini par elektroenerģiju notiek reizi mēnesī par PIRCĒJA faktiski patērēto elektroenerģijas apjomu atbilstoši komercuzskaites mēraparātu rādījumiem. Pēc LĪGUMA noslēgšanas PIRCĒJS informē PĀRDEVĒJU par sistēmas pakalpojuma līgumā noteikto mēraparātu rādījumu nodošanas kārtību.

2.3. Komercuzskaites mēraparātu rādījumu nodošanas kārtība un ar to saistītie jautājumi tiek noteikti sistēmas pakalpojumu līgumā.

2.4. Līdz kārtējā mēneša 10. datumam PĀRDEVĒJS nosūta elektroniski uz PIRCĒJA e-pasta adresi rekini@tna.lv rēķinu par iepriekšējā mēnesī patērēto elektroenerģiju. Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

2.5. PIRCĒJS samaksā rēķinu 15 (piecpadsmit) kalendāro dienu laikā pēc tā saņemšanas uz LĪGUMA 2.5. punktā norādītā e-pasta adresi.

2.6. PIRCĒJS informē PĀRDEVĒJU par patērēto elektroenerģiju, reģistrējot tos on-line datu bāzē, ja vien PIRCĒJS neinformē PĀRDEVĒJU par citu skaitītāju rādījumu nodošanas kārtību saskaņā ar LĪGUMA 3.2. punktu.

**3. PUŠU SAVSTARPĒJĀS SAISTĪBAS UN ATBILDĪBA**

3.1. PUSES apņemas ievērot Elektroenerģijas tirgus likumu, Enerģētikas likumu, Ministru kabineta 2014. gada 21. janvāra noteikumus Nr. 50 „Elektroenerģijas tirdzniecības un lietošanas noteikumi” un citu Latvijas Republikā spēkā esošo normatīvo aktu prasības.

3.2. Par skaitītāju rādījumu nodošanas kārtību un ar to saistītajiem jautājumiem PIRCĒJS vienojas ar sistēmas operatoru un par to informē PĀRDEVĒJU.

3.3. PIRCĒJS deleģē PĀRDEVĒJU un PĀRDEVĒJS apņemas norēķināties PIRCĒJA vārdā ar sistēmas operatoru par tā sniegtajiem sistēmas pakalpojumiem un palīgpakalpojumiem, kā arī par obligātā iepirkuma komponentēm.

**4. PUŠU TIESĪBAS UN PIENĀKUMI**

4.1. PĀRDEVĒJA pienākumi:

4.1.1. nodrošināt elektroenerģijas pārdošanu PIRCĒJAM par LĪGUMĀ noteikto Elektroenerģijas cenu;

4.1.2. izrakstīt un nosūtīt PIRCĒJAM rēķinu par tā saņemto elektroenerģiju 10 (desmit) kalendāro dienu laikā pēc komercuzskaites mēraparāta rādījumu saņemšanas. PUSES vienojas par rēķinu piegādi elektroniskā formā, kurā paraksts tiek aizstāts ar tā elektronisko autrorizāciju. PĀRDEVĒJS PIRCĒJAM nosūtāmajā rēķinā ietver maksu par sistēmas pakalpojumiem un palīgpakalpojumiem, kā arī par obligātā iepirkuma komponentēm, un PIRCĒJS to apmaksā vienlaicīgi ar maksu par elektroenerģiju;

4.1.3. PĀRDEVĒJS apņemas sekot līdzi PIRCĒJA patērētās elektroenerģijas apjomam un informēt PIRCĒJU, ja sagaidāms elektroenerģijas pārtēriņš;

4.1.4. ja PUSĒM rodas domstarpības par zaudējumu rašanās cēloni un apjomu, PUSES vienojas par neatkarīga eksperta pieaicināšanu, kura pakalpojumus sedz vainīgā PUSE.

4.2. PĀRDEVĒJA tiesības:

4.2.1. gadījumā, ja PĀRDEVĒJS laicīgi nesaņem komercuzskaites mēraparāta rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā mēneša patēriņa.

4.3. PIRCĒJA pienākumi:

4.3.1. noslēgt sistēmas pakalpojuma līgumu ar elektroenerģijas sistēmas operatoru par sistēmas pakalpojumiem visām PIRCĒJA elektroietaisēm;

4.3.2. nekavējoties informēt PĀRDEVĒJU, ja līdz kārtējā mēneša 15. datumam nav saņemts rēķins par iepriekšējā mēnesī patērēto elektroenerģiju;

4.3.3. par LĪGUMĀ noteiktā maksājuma termiņa kavēšanu PIRCĒJS maksā PĀRDEVĒJAM līgumsodu 0,05 % apmērā no laikā nesamaksātās summas par katru nokavēto kalendāro dienu.

4.4. PIRCĒJAM ir tiesības:

4.4.1. saņemt balansēšanas pakalpojumu normatīvajos aktos noteiktajā kārtībā;

4.4.2. saņemt no PĀRDEVĒJA normatīvajos aktos noteikto informāciju, kas saistīta ar elektroenerģijas pārdošanu PIRCĒJAM.

4.5. PUSES apņemas neizpaust konfidenciālu informāciju, jeb informāciju, kura nav vispārpieejama par otru PUSI un LĪGUMU bez otras PUSES rakstiskas atļaujas, izņemot normatīvajos aktos noteiktajos gadījumos, visā LĪGUMA darbības laikā un neierobežotu laiku pēc citu LĪGUMA noteikumu izbeigšanās.

**5. LĪGUMA TERMIŅŠ UN TĀ IZPILDES KĀRTĪBA**

5.1. LĪGUMS stājas spēkā ar 2017. gada \_\_.\_\_\_\_ un ir spēkā līdz 2019. gada \_\_.\_\_\_\_, ievērojot LĪGUMA 5.2. punkta noteikumu.

5.2. Lai LĪGUMS būtu spēkā, ir nepieciešams spēkā esošs sistēmas pakalpojumu līgums starp PIRCĒJU un elektroenerģijas sistēmas operatoru, kura tīklam ir pieslēgtas PIRCĒJA elektroietaises.

**6. DOMSTARPĪBAS UN STRĪDI**

6.1. Domstarpības un strīdi, kas varētu rasties šī LĪGUMA izpildes gaitā, PUSES risina pārrunu ceļā, ja tas nav iespējams, tad tiesā Latvijas Republikā normatīvajos aktos paredzētajā kārtībā.

**7. NEPĀRVARAMA VARA**

7.1. PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ, turpmāk tekstā - Nepārvaramas varas apstākļi.

7.2. PUSE, kura nevar izpildīt LĪGUMĀ noteiktās saistības Nepārvaramas varas apstākļu dēļ, nekavējoties par to paziņo otrai PUSEI. Pretējā gadījumā PUSEI nav tiesību atsaukties uz Nepārvaramas varas apstākļiem kā uz atbrīvošanas no atbildības pamatu.

7.3. Nepārvaramas varas apstākļu gadījumā LĪGUMĀ noteikto saistību izpildes termiņš automātiski pagarinās par laiku, kas vienāds ar Nepārvaramas varas apstākļu darbības laiku.

7.4. Ja Nepārvaramas varas apstākļi turpinās ilgāk nekā 2 (divus) mēnešus, katrai PUSEI ir tiesības vienpusēji atkāpties no LĪGUMA, rakstiski par to paziņojot otrai PUSEI. Šādā gadījumā PUSES līdz LĪGUMA izbeigšanai veic savstarpējos norēķinus.

7.5. Nepārvaramas varas apstākļu iestāšanās faktu PUSE, kura nevar izpildīt LĪGUMĀ noteiktās saistības, pierāda ar kompetentas valsts vai pašvaldību institūcijas izdotu dokumentu.

**8. LĪGUMA IZBEIGŠANA**

8.1. PIRCĒJS ir tiesīgs jebkurā laikā izbeigt vienpusēji LĪGUMU, par to vismaz 30 (trīsdesmit) dienas rakstiski brīdinot PĀRDEVĒJU.

8.2. PĀRDEVĒJS ir tiesīgs pārtraukt pārdot elektroenerģiju PIRCĒJAM un izbeigt šo LĪGUMU, ja PIRCĒJAM nav spēkā vai spēku zaudējis LĪGUMĀ minētais sistēmas pakalpojumu līgums, bez iepriekšēja brīdinājuma ar vienpusēju rakstveida paziņojumu.

8.3. Izbeidzot LĪGUMU 8.1. un 8.2. punktā noteiktajā gadījumā, PIRCĒJS samaksā PĀRDEVĒJA iesniegtos rēķinus par faktiski patērēto elektroenerģiju līdz LĪGUMA izbeigšanās brīdim.

**9. VISPĀRĒJIE NOTEIKUMI**

9.1. LĪGUMS var tikt papildināts ar pielikumiem pēc PUŠU rakstiskas savstarpējas vienošanās. Jebkurš LĪGUMA pielikums ir LĪGUMA neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas, izņemot LĪGUMA 8.1. punktu.

9.2. Visi LĪGUMA grozījumi un papildinājumi ir sastādāmi, PUSĒM rakstiski vienojoties, un tie stājas spēkā pēc to abpusējas parakstīšanas, pievienojami LĪGUMAM un kļūst par tā neatņemamu sastāvdaļu.

9.3. PIRCĒJS deleģē tiesības pārstāvēt PIRCĒJU jautājumos par LĪGUMA saistību izpildi un LĪGUMA summas kontroli: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_, mobilais tālrunis \_\_\_\_\_\_\_\_\_\_\_\_\_, e – pasts: \_\_\_\_\_\_\_\_\_\_\_\_\_.

9.4. PĀRDEVĒJS deleģē tiesības pārstāvēt PĀRDEVĒJU jautājumos par LĪGUMA saistību izpildi: \_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_, e – pasts: \_\_\_\_\_\_\_\_\_\_\_\_\_.

9.5. LĪGUMS sastādīts un parakstīts 2 (divos) eksemplāros, katrs uz \_\_\_ (*skaits vārdiem*) lapām, pa vienam eksemplāram katrai PUSEI.

**10. PUŠU REKVIZĪTI UN PARAKSTI**

|  |  |
| --- | --- |
| **PĀRDEVĒJS**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_  Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr. \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_/*V. Uzvārds*/ | **PIRCĒJS**  **VAS „Tiesu namu aģentūra”**  Reģ. Nr. 40003334410  Juridiskā adrese: Baldones iela 1B, Rīga, LV-1007  Banka: AS „SEB banka”  Kods UNLALV2X  Konta Nr. LV64UNLA0002021469371  \_\_\_\_\_\_\_\_\_\_\_\_\_\_\_\_\_\_\_\_\_\_\_/S. Sausiņa/ |